外賣自取Pizza被偷食?薄餅移位有空隙 食客質疑被偷投訴掀熱議
外賣自取食物都可惹來「偷食」疑雲?日前有食客光顧某大型連鎖薄餅店,回家後打開包裝盒卻發現薄餅其中1角擺位凌亂,件與件之間有空隙,質疑被偷,「好X老土,咁都偷」,又表示已向涉事店舖作出投訴。
帖文引來網民激烈討論,有人覺得薄餅比例明顯不均,支持樓主要求退換;不過亦有人認為是人為切位不準所致,「3點和9點方向嗰兩件大,2點和7點嗰兩件細」、「似轆呢兩刀唔平均」,又解釋外賣自取包裝應有1條紅色貼紙作包封,「如果封條完好,無可能會偷到」、「話人偷食之前係咪要提出足夠證據?」。亦有網民質疑,是樓主運送問題導致薄餅移位。
樓主另發布多張照片,顯示所有薄餅可以整齊地重新拼合,令網民確信不涉及人為偷食,「擺得唔好,拼返佢就無小到」、「你PO出嚟嘅相好誤導人,留言有張就似啱啱打開,嗰張真係無問題」。
樓主在facebook群組「
」上傳1張圖片,指當天光顧屯門某大型連鎖薄餅店,並以外賣自取形式,購買1個名為「夏威夷風光」口味厚批薄餅。如圖所示,薄餅其中1角擺位凌亂,件與件之間有空隙,接駁位不符,質疑被人「偷食」,不忿稱「好X老土,咁都偷」,又表示已向該店舖投訴。帖文引來網民熱烈討論,有人覺得整個薄餅「完全唔啱比例」,「其他幾嚿啲切口對唔返隔籬嗰塊」。惟有網民覺得上述問題皆因移位,以及切位不準所致,「斜咗過左邊啫」、「3點和9點方向嗰兩件大,2點和7點嗰兩件細」、「似轆呢兩刀唔平均」、「8塊啱啱好,如果話俾人偷咗1塊,咁即係本來有9塊?」,相信「明顯無被偷」。
有留言則表示,若然選擇外賣自取,理應難以出現被「偷食」情況,「被害妄想症?」、「下次叫免切,就唔會俾人偷啦」、「(薄餅盒)應該有紅色封條貼紙,如果封條完好,無可能會偷到」、「講真佢哋要食,自己焗一個食都夠啦」、「話人偷食之前係咪要提出足夠證據?」。
樓主見被網民不斷圍攻,現已關閉帖文留言功能。不過他曾於留言區上載另外2張圖片,其中1張顯示,若然將所有薄餅件數整齊地重新拼合,的確比原先更美觀;而另1張圖片則更為明顯,只要將每件薄餅平均置於白色底紙上,雖然每件大小仍存偏羞,不過整個薄餅大於白色底紙,看上去更顯完整,故令網民確信不涉及人為偷食,「擺得唔好,拼返佢就無小到」、「你PO出嚟嘅相好誤導人,留言有張就似啱啱打開,嗰張真係無問題」。
(FB「香港茶餐廳及美食關注組」)